cyanic-selkie/wikianc huggingface dataset:
Michala Petri
Liv og karriere
I 1989 ble Petri kjent for et ikke-klassiskorientert publikum da hun deltok på 80-årsfeiringen til komikeren Victor Borge. Tre år senere giftet Michala Petri seg med gitaristen og luttspilleren Lars Hannibal. De to har samarbeidet godt siden, på tross av at de skilte seg i 2010.
Stemoren, Oddvør Johansen, er en færøysk forfatter og organist, og ste-bestemoren var Ingeborg Brams, en kjent dansk skuespiller.
Strøno
Strøno er den største øya i Bjørnafjorden kommune, Vestland og er ca. 6,6 km². Strøno har hatt bruforbindelse til fastlandet siden høsten 1965.
Strøno er populær både blant fastboende og tilreisende. Folketallet har økt kraftig siden bruforbindelsen ble offisielt åpnet i 1966. Øya har rundt 600 fastboende og flere fritidshytter. Det kom ny barneskole og barnehage i 1992. Strøno er kjent for vakre frilufts områder som Ervikane som ligger ut mot Bjørnefjorden. Man finner også to vernede vikinggraver, en i Sørstrøno og en i Nordstrøno. Landhandelen på øya ble lagd ned på tidlig 2000-tall. Det er gode muligheter for jakt og fiske over hele øya og omegn.
Veluwsk
Veluwsk er en nedersaksisk dialekt som brukes i området kalt de Veluwe øst i Nederland, nærmere bestemt i provinsen Gelderland. Området begrenses av Hattem – Apeldoorn – Dieren – Arnhem – Wageningen – Ede – Harderwijk.
Strøno
Etymologi
Navnet Strøno kommer fra norrønt strjóna, trolig 'øya med straum omkring'. Fra Os Soga beskrives det «Dei målkunnige hev funne at ordet strjon hev med vinning å gjera, og Strjona er soleis øyi der ein kan vinna noko, skapa seg vinning, anten ved fiske/fangst på gode fiskeplassar, rik jakt på dyr i skogen, o.l. Og eit slikt namn er ikkje uhøveligt på Strøneøyi.»
Historie
Røvarhola er en heller med historisk betydning lokalisert vest på Strøno. Helleren befinner seg 75 moh. i Kvitåsen. Lokaliteten er av begrenset størrelse og er 5,5 meter lang, 2,7 meter dyp og 2,8 meter høy ved dråpefallet. Hulerommet deles i to seksjoner ved et bergfremspring i bakre vegg. I lokalitetens front skrår terrenget bratt ned til en større flate i sør og dalbunnen, noe lavere i vest.
Prøvegraving ble utført av Christian Koren Wiberg i 1916. Lokalisasjonen ble senere utgravd av August Brinkmann og Haakon Shetelig i 1916. Funnmateriale hadde karakter av eldre jernalders lag. Blant funnmateriale var det en bryne, jernfragment (trolig del av en spydspiss), beingjenstander (beinkam med futteral) og menneskebein fra et individ.
Friluftsområder
Ervikane er øyens mest populære friluftsområde og er lokalisert sør-vest på Strøno. Parkeringsplass for friluftsområdet finnes på "nordstrøno-siden" av øyen. Områdeet er romslig med flate turveier som er godt egnet for rullestolbrukere. Gangveien er stengt med bom rett etter parkeringsplassen. Det er mulig å låne nøkkel til bommen hos Friluftsrådet på Helleneset, eller få kode til nøkkelsboks fra Bergen og omland friliuftsråd. Området er også tilrettelagt med barerampe og handicaptoalett.
Veluwsk
Dialekten kan igjen deles i to, vest- og østveluwsk. Forskjellen mellom disse to er fortrinnsvis å finne i deres grammatikk. For eksempel blir Wij werken (ned.) (no.: Vi arbeider) på østveluwsk til wie waarkt/warkt eller wie(le) warkt/wärkt og på vestveluwsk til wie/wulie waarken eller wie/wulie wa[a]rken.
Vestveluwsk er mer under innflytelse av standardnederlandsk, mens det avviker mer og mer fra dette jo nærmere man kommer grensen med østveluwsk. I det sentrale området der vestveluwsk brukes sies for eksempel hie staot, mens man i nordvest sier hij steet (han står). Sammenlignet med østveluwsk hij/hee stiet/steet, viser dette en tydeligere innflytelse fra nedersaksisk. I Hattem, den nordøstlige delen av området der østveluwsk snakkes er meget påvirket av sallandsk.
Cementmuseet
Cementmuseet ligger på Slemmestad i Asker kommune. Det inneholder gjenstander, arkiv og fotografier fra Aktieselskabet Christiania Portland Cementfabrik som lå på Slemmestad. Museet har materiale fra da bedriften ble norskeid i 1892 til den inngikk i Norcem-konsernet i 1968. Museet er åpent etter avtale og er samlokalisert med Slemmestad bibliotek i sekkefabrikken til bedriften.
Jurij Sergejev
Karriere
Han var blant verdens fremste sprintere på begynnelsen av 1950-tallet, og var den løperen som fratok verdensrekorden til norske Hans Engnestangen pålydende 41,8 satt den 5. februar 1938 under Allround-VM 1938 på Davos Eisstadion. Sergejev var verdensrekordinnehaver på 500 meter for herrer i perioden 6. januar 1952 og helt til Jevgenij Grisjin tok sin første verdensrekord på distansen med 40,2 den 22. januar 1956.
Etter å ha tatt en 2.-plass på 500 m under Allround-VM 1954 og hvor han ikke fikk gå 10 000 meter, ble det ikke noen deltagelse i internasjonale mesterskap før Vinter-OL 1956 i italienske Cortina d'Ampezzo og hurtigløps-konkurransene under OL der som gikk i slutten av januar 1956 på Misurinasjøen. Her oppnådde han imidlertid bare en 4.-plass på 500 meter, bak trioen J. Grisjin (gull), R. Gratsj (sølv) og A. Gjestvang (bronse).
Verdensrekorder
Liste over verdensrekordnoteringer gjort av Jurij Sergejev.
Den internasjonale sikkerhetskonferanse
Den internasjonale sikkerhetskonferanse (Münchner Sicherheitskonferenz, på engelsk Munich Security Conference) finner hvert år sted i Bayerns hovedstad München, på Hotel Bayerischer Hof. Konferansens deltakere er statsledere, diplomater, offiserer, sikkerhetseksperter og offentlige personer fra hele verden.
Diskusjonene dreier seg om aktuelle sikkerhets- og forsvarspolitiske temaer. Før hver konferanse utgis Munich Security Report, som grunnlag for diskusjoner under konferansen.
Konferansen ble grunnlagt i 1963 av Ewald-Heinrich von Kleist-Schmenzin (1922–2013). Den støttes av Tysklands regjering, Tysklands forsvar, München kommune og Europakommisjonen. I tillegg deltar flere private selskaper i finansieringen av konferansen.
Siden 2009 er Ewald von Kleist-prisen utdelt under konferansen.
2023
Konferansen ble avholdt fra 17. til 19. februar 2023 under inntrykket av Russlands invasjon av Ukraina 2022.
Som deltakere var varslet Olaf Scholz, Kamala Harris, Volodymyr Zelenskyj (på internett), Jens Stoltenberg, Ursula von der Leyen, Annalena Baerbock, Andrzej Duda, Emmanuel Macron, Boris Pistorius, Dmytro Kuleba. Det var for første gang ikke invitert deltakere fra Russland eller Iran.
2022
Konferansen som var den 58. rekken, fikk et mindre format enn vanlig, på grunn av koronapandemien. Sikkerhetsrapporten som ble fremlagt under møtet hadde tittelen Turning the Tide – Unlearning Helplessness. Rapporten viste til sikkerhetsproblemer i Afganistan, Sahel-regionen, på Afrikas horn og i Øst-Europa. Konferansen gikk uten tilstedeværelse av Russland. Den ble holdt på bakgrunn av Russlands oppmarsj av tropper langs Ukrainas nord- og østgrense.
2021
Den 57. sikkerhetskonferansen ble utsatt på ubestemt tid som følge av COVID-19-pandemien. Samtidig ble video-arrangementet Munich Special Edition 2021 avholdt, blant med deltakelse av Joe Biden, Angela Merkel og António Guterres.
2020
Konferansen fant sted fra 14. til 16. februar 2020. Munich Security Report for dette året var knyttet til begrepet Westlessness, et uttrykk for stigende usikkerhet med hensyn til hva det innebærer å være del av Vesten.
Blant deltakerne i 2020 var Sergej Lavrov, Heiko Maas, Emmanuel Macron, Nancy Pelosi, Mike Pompeo, Frank-Walter Steinmeier, Jens Stoltenberg, Wang Yi, Mohammed Javad Zarif, Mark Zuckerberg, Erna Solberg og Ine Marie Eriksen Søreide.
2019
Sikkerhetskonferansen i 2019 hadde som hovedtemaer selvforståelsen til Den europeiske union, det transatlantiske samarbeidet og virkningene av en ny æra for konkurransen mellom stormaktene.
2018
Den 54. konferansen fant sted fra 16. til 18. februar, og hadde blant annet som temaer fremtiden og handlingsevnen til EU, og dennes forhold til Russland og USA. Videre ble behandlet de tallrike konflikter i den nære og fjerne østen, forverrede forbindelser mellom gulfstatene, utviklingen av den politiske situasjon i Sahel, nedrustningsspørsmål og konflikten om den nordkoreanske atomprogrammet.
Blant deltakerne var Petro Porosjenko, Paul Kagame, Tamim ibn Hamad Al Thani, Binali Yıldırım, Sebastian Kurz, Theresa May, Benjamin Netanjahu, António Guterres, Jean-Claude Juncker, Federica Mogherini, Jens Stoltenberg, Haider al-Abadi.
2016
Temaene var I 2016 freds- og sikkerhetspolitikk, krigen i Syria, flyktningkrisen og den europeiske sikkerhetsordning.
Konferansen ble åpnet av Tysklands forsvarsminister Ursula von der Leyen. Blant deltakerne forøvrig var Federica Mogherini, George Soros, Erna Solberg, Frank-Walter Steinmeier, Sergej Lavrov, Jens Stoltenberg, Dmitrij Medvedev, Ine Eriksen Søreide og John F. Kerry.
Konferansen ble i 2016 av University of Pennsylvania vurdert som den beste tankesmien i verden.
Grunnkretser i Utsira kommune
Grunnkretser i Utsira kommune er delområder og grunnkretser som seksjonerer Utsira kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Ceratosaurus
Ceratosaurus var en dinosaur som levde i jura-perioden (rundt 156–145 millioner år siden). Navnet "Ceratosaurus" betyr "hornøgle" fordi den hadde noen små horn på nesen og et horn over hvert øye. Det ble tidligere trodd at Ceratosaurus brukte hornet til våpen, men nye studier har vist at dette er feil siden hornet er for tynt og svakt. Den var 4,5–6 m lang og veide 0,5–1 tonn. Ceratosaurus tilhører kjøttetergruppen Theropoda. Dinosauren er hittil funnet i Colorado og Utah i USA, Portugal og i Tanzania. Ceratosaurus hadde også en ganske fleksibel hale, noe som kan bety at den svømte i vannet som en krokodille. Ceratosaurus hadde også små pigger langs hele ryggen.
Roskrepp kraftverk
Roskrepp kraftverk er et vannkraftverk ved Heiestøl i Sirdal kommune i Agder som driftes av Sira-Kvina Kraftselskap. Deler av nedbørsfeltet ligger i Valle kommune.
Med en fallhøyde på 83 meter er Roskrepp det minste kraftverket til Sira-Kvina kraftselskap. Kraftverket utnytter fallet fra Rosskreppfjorden til Øyarvatn. Like ved dammen starter den 3 500 meter lange tilløpstunnelen som går i fjellet og ender i trykksjakten ned til kraftverket ved Øyarvatn.
Kraftverket produserer stort sett bare om vinteren. Når våren kommer, er det normalt tappet så mye vann fra Roskreppfjorden at det er plass til både snøsmelting og nedbør utover sommeren og høsten.
Kraftverket ble bygget i 5. byggetrinn og idriftsatt i 1979. Vannet som starter i Roskreppfjorden skal gjennom fem kraftstasjoner før det renner ut i havet ved Åna-Sira. Da har det utnyttet en samlet fallhøyde på mer enn 900 meter. Det samles også inn vann fra et bekkinntak.
Rosskreppfjorden er oppdemmet og reguleres mellom 929 og 890 moh. Hoveddammen er en steinfyllingsdam på ca. 40 m og volum på 684 millioner m³.
Installert effekt er 50 MW fra en francisturbin. Midlere årsproduksjon er ca. 106 GWh.
Ondulering
Ondulering (fra fransk onde som betyr «bølge») er å legge håret i en bølgeformet frisyre. Å vannondulere er å bølgelegge, krølle og frisere håret mens det er vått. Ondulert hår kan lages med en krølltang.
Historie
Å gjøre hår krøllete har lange tradisjoner, for eksempel ved å væte og flette det stramt. I visse perioder har også skjegg fått samme behandling. Siden 1600-tallet har metallstaver og krølltenger blitt tatt i bruk. Da det på 1870-tallet det mote i Vesten med mer naturtro krøller og lokker istedenfor sterkt krusete frisyrer som lenge hadde vært vanlig, ble det utviklet spesialkonstruerte tenger som var tilpasset den nye stilen. Frisøren Marcel Grateau (1852–1936) eller Francois Marcel skal ha oppfunnet metoden med varme krølltenger 1872 eller 1875 og gitt navn til den engelske betegnelsen marcelling eller the Marcel Wave. Moten holdt seg i over femti år.
I 1906 oppfant Karl Ludwig Nessler (1872–1951) det første apparatet for å lage permanentkrøller. I 1924 kom elektriske tenger der en kunne regulere varmen.
Megasekund
Megasekund er en SI-enhet for måling av tid. Et megasekund er lik 106 sekunder eller 11 døgn, 13 timer, 46 minutter og 40 sekunder. Symbolet for megasekund er Ms.
1 megasekund er lik:
Og motsatt:
Xunchang-1 gasskraftverk
Xunchang-1 gasskraftverk er et kombinert og gasskraftverk i byen Xunchang, fylket Gong, om lag 40 km fra Yibin i Sichuan, sentrale Folkerepublikken Kina. Det har en installert produksjonskapasitet på 3.048 MW med «Jenbacher» gassturbiner med kogenerasjon levert av General Electrics. Anlegget stod ferdig i 2009 for testkjøring i mars samme år. Brenseltypen er naturgass og kraftverkene skal primætrt gi elektrisitet til gruveindustrien i Sichuan. Eier er Sichuan Coal Group.
Abbott og Costello i redselskabinettet
Abbott og Costello i redselskabinettet er en amerikansk skrekk-komedie fra Universal Pictures fra 1948 hvor deres mest kjente figurer fra 1930- og 40-tallet smelter sammen i en ellevill komedie.
Filmen er en komedie/grøsser hvor Bud Abbott som «Chick Young» og Lou Costello som «Wilbur Grey» oppdager at hverken «Dracula» (Bela Lugosi), Frankensteins monster (Glenn Strange) eller «Ulvemannen» (Lon Chaney Jr.) er døde.
Haydée Santamaría
Haydée Santamaría Square (født 1922, død 1980) var en av kvinnene som deltok i Fidel Castros mislykkede angrep på militærleiren Moncada 26. juli i 1953. Sammen med Melba Hernandez deltok hun i de revolusjonæres sanitet. Broren hennes, Abel Santamaría Square (født 1927, død 1953), var en av dem som ble torturert til døde av Batistas soldater etter Monchada-fiaskoen.
Abbott og Costello i redselskabinettet
Dette var Lugosis andre filmrolle som «Dracula». En annen skuespiller var vurdert til å få rollen først, inntil filmprodusentene fikk vite at Lugosi fortsatt var i live.
Haydée Santamaría
Mens Castro og andre overlevende satt fengslet fra 1953 til 1955 på Isla de Pinos (senere omdøpt til Isla de la Juventud), stod hun sentralt i smuglig av brev og beskjeder til og fra de fengslede. Det var også hun som fikk smuglet ut, skrevet ned og mangfoldiggjort Fidel Castros forsvarstale («Historien vil frikjenne meg») i rettssaken mot han og de andre fengslede. Santamaría deltok også i grunnleggelsen av 26. juli-bevegelsen og i kampene i Sierra Maestra mot Batistas tropper sammen med blant annet Celia Sánchez, Melba Hernández og mange flere.
Etter revolusjonen i 1959 grunnla hun kulturorganisasjonen Casa de las Américas i Havanna. Den tok sikte på å være et fellesforum for samfunnskritiske intellektuelle over hele verden. Hun var gift med Armando Hart Dávalos som var minister for Utdanning og Kultur. Sammen fikk de datteren Celia Hart Santamaria
Abbott og Costello i redselskabinettet
Filmen er ansett å være svanesangen for de tre store grøsser-monstrene til Universal; «Dracula», «Ulvemannen» og Frankensnteins monster. Til tross for denne passer den ikke helt inn i kontinuiteten fra tidligere filmer.
I denne filmen er monsteret spilt av to skuespillere. Glenn Strange spiller rollen det meste av filmen, men han brakk foten under produksjonen, så Lon Chaney jr., som spilte monsteret i Ghost of Frankenstein, tok over rollen i en del av kampscenen i laboratoriet.
Handlingsreferat
Lawrence Talbot ringer fra London til en jernbanestasjon i Florida hvor Chick Young og Wilbur Gray arbeider. Talbot forsøker å formidle til Wilbur risikoen rundt en forsendelse som skal til "McDougal's House Of Horrors" et lokalt vokskabinett. Kassene inneholder angivelig restene av grev Dracula (spilt av Béla Lugosi) og Frankenstein-monsteret. Men før Wilbur kan forstå problemene han snakker om, stiger fullmåne opp om kvelden, og Talbot forvandles til en varulv. I tillegg kommer museum-eier McDougal for å hente forsendelsene, slik at en forsikringsagent kan inspisere kassene.
De første kisten inneholder Dracula. Men når Chick forlater rommet for å hente den andre kassen, leser Wilbur høyt en legende om Dracula som står trykt på et utstillingskort. Kisten smyger seg sakte opp av seg selv. Før Chick kommer tilbake med den andre kassen, klatrer Dracula ubemerket ut av kisten og gjemmer seg i skyggene. Wilbur påstår at kisten åpnet seg, og Chick ser at kisten er tom. Den andre kassen inneholder et monster, men Chick forlater rommet for å hilse på McDougal og en forsikringsagent. Dracula hypnotiserer Wilbur, og re-animerer monsteret.
Når McDougal, forsikringsagenten og Chick kommer tilbake, er begge kassene tomme. McDougal anklager dem for tyveri, og får dem arrestert. Den kvelden kommer Dracula og monsteret til Dr. Sandra Mornay, en fremstående kirurg som har studert Dr. Frankensteins notatbøker, og har forført Wilbur som en del av Draculas plan om å erstatte monsterets brutale hjerne med Wilbur's hjerne. Wilbur og Chick blir reddet ut av fengsel. Joan Raymond, en undercover etterforsker for forsikringsselskapet for å finne ut hva som egentlig kan ha skjedd.
Originaltittelen
På de originale filmplakatene var filmens fulle tittel Bud Abbott and Lou Costello Meet Frankenstein, mens på filmen er den tittelert som Bud Abbott Lou Costello Meet Frankenstein (uten «and»). Dette er den offisielle tittelen ifølge Internet Movie Database. Uansett er denne filmens tittel unøyaktig, da hverken Abbott eller Costello på noe punkt i filmen tiltaler noen ved navnet Frankenstein.
I Australia og Storbritannia ble filmen lansert under den mer generiske tittelen Abbott and Costello Meet the Ghosts, som fritt oversatt betyr Abbott og Costello møter spøkelsene. Årsaken til dette var sensurlovene, som midlertidig hadde gjort grøsserfilmer ulovlig. Derfor ble alle scenene med monsteret, «Dracula» og «Ulvemannen» klippet bort.
I Norge heter altså filmen Abbot og Costello i redselskabinettet som også er en mer handlings-riktig tittel.
São Bernardino
São Bernardino er en kommune i delstaten Santa Catarina i sørregionen av Brasil.
De Fem
De Fem (også Den mektige håndfull, Den mektige lille gruppen ( Могучая кучка, Mogutsjaja kutsjka, «Mektige gruppe») var en gruppe fem komponister som sammen arbeidet for å skape en nasjonal russisk musikk.
Historikk og målsetning
Balakirev traff Mikhail Glinka i St. Petersburg 1855, og inspirert av ham begynte han arbeidet med å skape en nasjonal russisk musikk. Han samlet likesinnede komponister rundt seg, og fra 1856 til 1870 samarbeidet De Fem om sitt felles mål.
Mens flere av tidas store russiske komponister orienterte seg mer mot vestlige forbilder, eksempelvis Pjotr Tsjajkovskij og Sergej Rakhmaninov, ønsket De Fem å markerte avstand mot dem og mot all vestlig musikk, i særdeleshet den italienske. På et vis kan man si at De Fem var ei grein av den nasjonalromantiske bevegelsen i Russland, med Abramtsevokolonien og den russiske nasjonale arkitekturbevegelsen som paralleller innen billedkunst og arkitektur.
Det russiske ordet «kutsjka» gav opphav til begrepet «kutsjkisme» og «kutsjkist», som kan brukes om gruppens artistiske målsetninger eller verk i tråd med gruppas idealer.
Navnet Les Six, som ble brukt om en enda løsere sammensatt gruppe franske komponister, er inspirert av «De fem».
Polsk owczarek podhalanski
Polsk owczarek podhalanski (FCI #252) er en gigantstor vokterhund med opprinnelse fra Tatrafjellene i Karpatene i Polen.
Opprinnelse og alder
Polsk owczarek podhalanski er ingen fårehund, men en gigantstor hyrdehund av molossertype som med stor sikkerhet nedstammer fra de store hvite molosserene som kom fra Asia til Europa for mer enn tusen år siden.
Polsk owczarek podhalanski har trolig oppstått som rase i Tatrafjellene, der den har blitt formet av lokale bønder som har hatt et behov for å beskytte husdyr på beite mot rovdyr. Hunderasen regnes som en nær slektning av ungarsk kuvasz og minner ganske mye denne og pyreneerhund i lynne og væremåte, men særlig mye mer vet man ikke om rasens opphav.
Utseende, anatomi og fysikk
Polsk owczarek podhalanski er en storvokst og meget kraftig hvit molosser av fjelltypen. Hannene blir 65-70 cm i skulderhøyde og vier normalt 50-60 kg eller mer. Tispene blir 60-65 cm i skulderhøyde og veier normal 40-50 kg.
Bruksområde
Polsk owczarek podhalanski er en ypperlig vokterhund og vakthund som også kan passe for norske forhold. Rasen blir dessuten en god familiehund, trekkhund og kløvhund.
Lynne og væremåte
Polsk owczarek podhalanski bør ikke være et førstevalg for folk som ikke har solid erfaring med selvstendige hunder fra før. For den rette familien blir den imidlertid en ypperlig familiehund, også for barnefamilier. Av type er den svært selvstendig (noe som er typisk for utmerkete vokterhunder), stolt, dominant og ganske egenrådig. Den trenger dressur fra den er liten om man skal kunne kontrollere den i alle situasjoner. Den er imidlertid også tolerant, leken og gjerne svært varsom med barn, men også meget beskyttende, noe som kan føre til farlige situasjoner når det er fremmede tilstede. Mot fremmede er den generelt forbeholden og voktsom.
Dette er ikke en hunderase det passer å holde i en leilighet i bystrøk. Den trenger mye mosjon og godt om plass, slik at den kan få løpe mye fritt. Den bør få oppgaver på såvel det mentale som fysiske planet for å trives maksimalt. Den blir ofte problematisk å holde om den må stå innendørs store deler av dagen, noe som kan føre til at den vandalerer inventaret i huset. Pelsen trenger minst tre gjennombørstinger i uken (om den får være mye ute). Den bør også få bade flere ganger om året.
Jordengmott
Den lever i Europa. Den skal være ganske vanlig i hele Sverige. Den finnes i Norge, nord til Nordland.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingespennet er mellom 22-29 mm. Larven lever i på blad och blommor av gullris, förpuppning i en kokong på marken.
Jordengmott tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Mutuuraia terrealis Botys terrealis
Buten
Buten eller butylen er alkener med samme molekylformelen C4H8 (molar masse 56,1 g/mol), som inneholder en dobbeltbindning. Det er fire isomerer av buten. Disse fire hydrokarboner har til felles at de har fire karbonatomer og én dobbeltbinding, men de har ulike strukturformler. IUPAC og trivialnavn, henholdsvis, samt forskjellige framstillinger av disse kjemisk forbindelser:
De små blå tallene i strukturbildene ovenfor er nummerering av atomene i hovedkjeden til molekylene. Andre organiske forbindelser som har formel C4H8, er syklobutan og metylsyklopropan, men de er ikke alkener. Det finnes også fire-karbon sykliske alkener som syklobuten og metylsyklopropener, men de har ikke formel C4H8 og er heller ikke beskrevet her.
Disse gassene er fargeløse, svært brennbare og har hver sin typiske lukt. De finnes i liten konsentrasjon i råolje, men kan dannes ved petrokjemiske prosesser som katalytisk cracking av petroleum. Alle fire isomerene av buten er gass ved romtemperatur og trykk, men ved øket trykk og/eller lav temperatur fortettes gassen til væske. I likhet med LPG, (flytende petroleumsgass, på engelsk liquefied petroleum gas) fraktes disse gassene også med spesialskip.
Rhodesian ridgeback
Rhodesian ridgeback (FCI #146) er en stor og kraftig hunderase som oppsto i Sør-Afrika på 1800-tallet, der den opprinnelig ble brukt som jakthund på løver. Den kalles derfor også løvehund eller afrikansk løvehund. Hunderasen har en meget karakteristisk hårkam på ryggen, som vokser motsatt vei og har gitt opphav til navnet.
Opprinnelse og alder
Da de første europeerne kom til Sør-Afrika på 1600-tallet bragte de med seg sine egen hunder, ofte pointere, molosser og greyhounder. I det sørlige Afrika møtte de på Khoisan-folket som hadde sine egne jakthunder. Disse hundene hadde en meget karakteristisk motveksthårkam på ryggen og gikk lenge under tilnavnet hottentotthunder her i vesten. Inntil ganske nylig trodde man at hottentotthunder var en egen hundetype som var utdødd. Nå har imidlertid ny forskning slått fast at hottentotthunden kun var en av mange lokale varianter av pariahhunder i det sørlige Afrika, hvorav flere hadde (kunne ha) den spesielle hårkammen. I dag kjenner vi derfor hottentotthunden under paraplynavnet africanis.
Buten
But-1-en er en lineær eller normal alfa-olefin og isobuten er en forgreinet alfa-olefin. Med en lavere prosentandel er but-1-en brukt som en av tilleggs-monomerene, sammen med andre alfa-olefiner, i produksjon av HDPE og lineær lavtetthets polyetylen. Butylgummi er laget ved kationisk polymerisering av isobutylen med rundt 2 – 7% isopren. Isobutylen er også brukt for produksjon av metyl tertiær-butyl eter (MTBE) og isooktan, begge forbedrer forbrenningen av bensin.
Aivars Aksenoks
Aivars Aksenoks (født mai 1961) er en latvisk politiker. 2005–2007 – borgermester i hovedstaden Riga. Han er en av grunnleggerne av det høyreorienterte partiet Ny Tid (latvisk: Jaunais Laiks).
Rhodesian ridgeback
Opprinnelse og alder
Boerne krysset sine egne hunder med såkalte hottentotthunder (kanskje også såkalte zuluhunder og bantuhunder, som egentlig også var samme hundetype) og fikk til slutt fram en hundetype som kombinerte molossernes styrke, greyhoundens hurtighet, blodhundens spregenskaper og de lokale variantens virilitet og pågangsmot i en egen hunderase – siden kjent som rhodesian ridgeback.
Aivars Aksenoks
Aksenoks har ingeniørutdannelse, og har jobbet på byggeprosjekter blant annet i Vietnam. Han har tidligere vært direktør for den statlige trafikksikkerhetsetaten (1992–2002) og justisminister (2003–2004). I sine yngre år var han profesjonell danser.
Rhodesian ridgeback
Opprinnelse og alder
Den første rasestandarden, som ble utarbeidet av F. R. Barnes i Bulawayo, i det tidligere Rhodesia, forelå i 1922 og var basert på standarden for dalmatiner. Den ble anerkjent av South African Kennel Union i 1926.
De første rasekullene i Norge ble født på 1980-tallet. Til å begynne med var hunderasen representert av Klubben for Større Selskapshundraser. Norsk Rhodesian Ridgeback Klubb (NRRK) ble imidlertid stiftet 31. mai 1998. Den organiserer omkring 400 medlemmer og utgir et eget medlemsblad fire ganger årlig.
Utseende, anatomi og fysikk
"Rhodesian ridgeback er en stor og kraftig langstrakt hund. På mange måter minner den om en litt tung mynde, og den har kvaliteter som tydelig viser at mynder må ligge latent i blodslinjene. FCI (Fédération Cynologique Internationale) klassifiserer denne hunderasen blant drivende hunder i gruppe 6, men under seksjon 3 som en nær slektning. Utenfor FCI-systemet er det mer vanlig å klassifisere den som en såkalt hound eller sighthounds and pariahs. Hodet er noe langstrakt, men bærer også preg av molosser. Ørene er relativt høyt ansatt, mellomstore og avrundet, og bæres hengende tett inntil hodet. Halsen er kraftig uten løs hud. Brystkassen er dyp lang, og buken relativt godt opptrukket. Rygglinjen er kraftig."Hunderasen har kort glatt pels (som verken må være ullen eller silkeatig) og en karakteristisk mothårskam på ryggen, som vokser fra skuldrene til krysset. Fargen kan variere fra dyp mahognirød til hvetefarget. Bein og hale skal ha samme farge. Minimale hvite prikker i brystet og på labbene aksepteres.
Bruksområde
Rhodesian ridgeback ble opprinnelig avlet fram som en jakthund på storvilt, blant annet på løve. Den har også tradisjonelt fungert som en meget dugelig vakthund. Både på jakt og ellers ble de oftest benyttet i flokk. Som jakthund benytter den både syn, lukt og hørsel aktivt, og kan som sådan også benyttes til hetsjakt i flokk. I Sverige har den sågar med hell vært benyttet til elgjakt.
Rhodesian ridgeback er meget hurtig, til ikke mynde å være, og har en rekke brukshundegenskaper, også innen hundesport. Den er blant annet like vanlig å bruke til lure coursing som sporhund eller politihund. Rasen utmerker seg også som en stabil og god familiehund, som alt oftere kan sees som utstillingshund.
Lynne og væremåte
Rhodesian ridgeback er en hundetype som passer best for (erfarne) enkeltmennesker eller familier. Som rase regnes den å ha et gjennomgående godt gemytt. Den er modig, aktiv, smart, følsom, og normalt veldig rolig og omgjengelig, og ofte svært lojal og god med barn. Men uansett hvor kraftig og tøff den gir inntrykk av å være, så er den svært følsom, særlig for hva den forstår som urettferdig behandling. Den er kjent for å være noe uinteressert i andre hunder/mennesker (når den blir litt eldre). Den trenger en tydelig og konsekvent leder, som også kan gi hunden nok mosjon og psykiske utfordringer til at den trives og er harmonisk. Det sies noen steder at dette ikke bør være din første hund, men det er ikke nødvendigvis riktig.
Annet
Rasen regnes som sunn.
Vestre Bokn
Vestre Bokn er den største øya i Bokn kommune i Rogaland. Den har et areal på 30,99 km².
Det er bruforbindelse til Austre Bokn og ferjeforbindelse til Rennesøy.
Kim Andersen Gibson
Kim Andersen Gibson (født 13. mars 1987 i Oslo) er en norsk kampsportutøver og trener, kjent for sitt engasjement innen den kinesiske kampsporten wushu, også kjent som kung fu. I 2017 ble Gibson anerkjent av den kjente kampsportutøveren og filmstjernen Jet Li med en internasjonal dokumentar om hans tøffe liv som utøver og trener: Hero in All of Us.
Som utøver er han blant Norges mestvinnende kampsportutøvere internasjonalt, og han har i tillegg hatt en fremtredende rolle som leder og trener innen norsk wushu, spesielt gjennom stiftelsen av Oslo Wushu Team i 2007. I tillegg til sitt virke som trener og utøver er han internasjonalt kjent for sitt arbeid som promotor for idretten og har hatt flere oppdrag for de internasjonale særforbundene IWUF og EWUF - blant annet er han grunnlegger av Oslo Wushu Open, et av Europas fremste stevner som årlig samler flere hundre utøvere fra en rekke nasjoner.
Han har gjort idretten kjent i norske medier gjennom reportasjer og opptredener på NRK, TV2, VGTV og andre norske aviser. Også internasjonalt har han flere ganger vært på amerikanske ESPN og en rekke kinesiske TV-kanaler.
Tidlig karriere
Gibson begynte å trene den vietnamesiske kampsporten hiep vo mon under Master Do Van Thach i Oslo Kungfu Klubb da han var tolv år gammel. Interessen for kampsport tok seg for alvor opp da han startet sin konkurransekarriere hvor han vant blant annet fikk delta som gjesteutøver i Karate med sølv og bronse under Norgesmesterskapet for juniorer i 2002 og 2003, samt gull i lagklassen under Budo Nord Karate World Cup i 2004. Det ble også en rekke medaljer i hiep vo mon, blant annet gull i det åpne kampmesterskapet Master Cup i 2005 og en rekke gull- og andre medaljer i stilartens årlige mønsterkonkurranser i perioden 2000–2006.
Han ble introdusert for wushu i 2004 da Oslo Kungfu Klubb i samarbeid med Norges Kampsportforbund og Bergen Taijiquanklubb ønsket å satse på grenen som nylig var godkjent som olympisk gren av Den internasjonale olympiske komité.
Wushuens oppstart i Norge
De første møtene med wushu var gjennom lærere fra Beijing Sports University som i perioden 2004–2006 jevnlig kom til Oslo og Bergen for å holde introduksjonsseminarer i idretten. Etter å ha blitt introdusert for oppvisningsgrenen taolu under en treningsleir med Stockholm Wushu Skola og den svenske landslagstreneren Nicklas Sigurdh ble dette fokuset i årene som kom.
Gibson deltok på Norges Kampsportforbunds første dommerutdannelse i wushu i 2004 og ble med det i det første norske dommerkorpset da den første wushu-konkurranse ble arrangert i Norge i februar 2005.
I 2006 ble Norges første landslagstropp i wushu tatt ut av Norges Kampsportforbund. Gibson ble sammen med fire andre utøvere plukket ut til å representere Norge under Europamesterskapet som ble arrangert ved Venezia i Italia. Gibson oppnådde en 15.-plass i klassen Nanquan for herrer.
I månedene mellom det nordiske mesterskapet og NM forlot Gibson og hans treningspartner Christopher Eidsvaag Oslo Kungfu Klubb og stiftet Oslo Wushu Team, hvor de satset utelukkende på kinesisk wushu som konkurranseidrett i henhold til kinesiske og internasjonale standarder.
Videre wushukarriere og proffopphold i Kina
EM 2006 i Italia førte til at Gibson satset på wushu som heltidsbeskjeftigelse. Han påbegynte et trenings- og konkurranseregime med en rekke europaturnéer med treningsleirer og konkurranser. I 2008 vant han sin første internasjonale medalje utenfor Norden da det ble sølv i London International Wushu Open før han senere også tok sølv i verdenscupen i Italia. Hans første internasjonale gull ble vunnet under Czech Open International Wushu Tournament i Praha samme år.
Han ble tilbudt et wildcard inn til multi-sport-arrangementet World TreX-Games i Busan, Korea hvor han fikk sin debut mot asiatiske proffutøvere.
Senere i 2008 flyttet han til Kina og Shanghai Ruida School, hvor han trente med skolens profesjonelle wushulag under ledelse av Yang Chengbin, tidligere hovedtrener for provinslaget til Anhui. Som medlem av skolens profflag ble han også med da gruppen holdt oppvisning under den kinesiske nyttårsgallaen i Qingpu-disktriktets konserthus.
Etter oppholdet i Kina vant han Czech Open på ny, samt UK Kung Fu Games. Han ble tatt ut på det norske VM-laget i wushu i 2009. Her tok han en 25.-plass i Nandao og 33.-plass i Nanquan.
VM og EM-deltakelser
Med totalt fire EM- og fem VM-deltakelser er Gibson Norges mest erfarne utøver på toppnivå. Etter hans to toppår i 2008 og 2009 innen moderne stiler skiftet han retning mot tradisjonelle stiler, også kjent som Kung Fu. Dette resulterte i hans og Norges første VM-medalje i wushu, da han tok bronse under det tradisjonelle verdensmesterskapet som ble arrangert ved Wudang-fjellkjeden i Kina. I 2012 tok han to bronsemedaljer i tilsvarende mesterskap ved Huangshan i Kina. De tradisjonelle mesterskapene har en fordelaktig premiering av utøvere, noe som gjorde at det dermed også var lettere å ta medalje i disse grenene enn i de offisielle moderne toppidrettskonkurransene. Under VM i Jakarta, Indonesia 2015 gjorde Gibson comeback i det moderne toppidrettsmesterskapet og kom på 13.-plass. Mesterskapet fikk stor mediedekning og worldwushu.tv ble lansert, samtidig som både NRK og TV2 laget forhåndsreportasjer.
FRIKAR og scenekunst
Gjennom sin erfaring som wushu-utøver har Gibson fått jobbe som medkoreograf og utøvende kunstner for en rekke oppsetninger og forestillinger, spesielt med dansegruppen Frikar og dets koreograf Hallgrim Hansegård.
Trenerkarriere og utdannelse
Etter å ha tatt sitt første trenerkurs som 15-åring har Gibson jobbet som kampsporttrener, gruppetimeleder på treningssentre, personlig trener og fysisk trener. Hovedsakelig har han siden 2007 fungert som hovedtrener for Oslo Wushu Team, hvor han har vært treneren bak 56 NM-gull, to EM-gull, seks EM-medaljer, samt en rekke åpne internasjonale mesterskapsmedaljer.
Etter å ha fostret opp en rekke juniorutøvere og internasjonale medaljører ble han i 2016 ansatt av Norges Kampsportforbund som norsk landslagstrener i kinesiske kampidretter, og på sine to første oppdrag i EM og VM tok norske utøvere 3 EM-gull, 3 EM-sølv, 2 EM-bronse og 1 VM-bronse i Wushu og Taiji (Tai Chi). Da det på ny var EM i 2018 tok Norge hjem 1 gull, 1 sølv og 2 bronsemedaljer. Norge har i denne perioden gått fra å være en B-nasjon som aldri hadde tatt noen internasjonale mesterskaps-medaljer til å være en av svært få nasjoner med medaljer i tre EM på rad.
Etter suksessen med å bygge kultur for norske juniorutøvere ble han i 2019 også ansatt av det Svenska Kung Fu & Wushu Förbundet som svensk landslagstrener. Norge og Sverige fungerer nå som et samlet landslag med utøvere fra to nasjoner.
8. januar 2020 ble en merkedato for internasjonal Wushu, da det ble innlemmet i det offisielle olympiske program under Ungdoms-OL i 2022. Hovedmålet blir derfor å kvalifisere minst en utøver i aldersgruppen 15-17 år til dette mesterskapet.
Meritter
Landslagsutøver for Norges Kampsportforbunds landslag i wushu fra 2006-2017. Vunnet totalt 45 gull (26 internasjonale), 23 sølv og 13 bronse.
Ærespriser og utmerkelser
Norske konkurranseresultater
Internasjonale konkurranseresultater
Charlotte Blom
Helga Charlotte Blom (født 26. april 1972 ) er en norsk filmregissør, manusforfatter og fotograf. Hennes langfilmdebut var filmen Staying Alive fra 2015, men hun har også laget flere kortfilmer før dette, deriblant En søndag i Schweigaardsgate fra 2004, som vant Amandaprisen 2004 for beste kortfilm og Kokos, som vant Gullstolen for beste kortfilm i 2006. Hun har utdannelse fra Oslo fotokunstskole og Edinburgh College of Art.
São Bonifácio
São Bonifácio er en kommune i delstaten Santa Catarina i sørregionen av Brasil.
Pomchonghakryon
Pomchonghakryon (eller National Alliance of Youth and Students for the Country's Reunification) er en nordkoreansk studentorganisasjon som støtter koreansk gjenforening. Den ble etablert 15. august 1992, dagen for 47-års markeringen for slutten av den japanske okkupasjonen av Koreahalvøya.
Organisasjonen anser den sørkoreanske studentorganisasjonen Hanchongryun som sin sørkoreanske avdeling. Hanchongryun er erklært som kriminell etter de sørkoreanske sikkerhetslovene fra 1999. Pomchonghakryon har også en avdeling i Japan. Organisasjonen har årlige møter, og har som politisk mål å gjøre slutt på all utenlandsk innflytelse i Korea og å gjenforene landet under nordkoreansk ledelse.
Olav Thon Eiendomsselskap
Olav Thon Eiendomsselskap ASA er eiendomsbasert allmennaksjeselskap etablert i 1982 etter at en betydelig andel av Olav Thon Gruppens eierskap i eiendom ble overført til selskapet. Det ble børsnotert året etter etableringen, i 1983. Siden oppstarten har styreformannen vært Olav Thon. Selskapet opplyser selv at leieinntektene for sine eiendommer per 1. januar 2021 er på 3 250 millioner.
Den norske Forleggerforening
Den norske Forleggerforening er en bransjeorganisasjon for norske forlag, stiftet 19. mars 1895. Foreningen omfatter de fleste større norske forlag, med en samlet markedsandel på om lag 80 %. En av foreningens mest synlige oppgaver er at den hvert år produserer en omfattende statistikk for den norske bokbransjen. Den norske Forleggerforening har kontorer i Lippestadgården i Sehestedsgate 6 i Oslo.
Forlagene i foreningen med sine bokklubber er ansvarlig for ca. 80 % av den totale omsetning av bøker i Norge. Medlemmene har forpliktet seg til å følge «Bokavtalen», som blant annet skal sikre konkurranse på like vilkår mellom de ulike salgskanalene for bøker. For å kunne følge regelen om fastpris på nye bokutgivelser har bokbransjen fått til et unntak fra konkurranseloven. Reguleringen gjelder fra utgivelsesåret og frem til 1. mai det påfølgende år. I den aktuelle perioden har ingen aktør lov til å selge bøkene med mer enn 12,5 % rabatt.
Hensikten med organisasjonen er ellers å ivareta og fremme medlemmenes faglige og økonomiske interesser.
Heidi Austlid overtok som direktør for Forleggerforeningen 2020.
Kabir Bedi
Kabir Bedi (født 16. januar 1946 i Lahore i Britisk India) er en indisk skuespiller.
Han er mest kjent som Sandokan i den indiske fjernsynsserien Sandokan, og Gobinda i James Bond-filmen Octopussy fra 1983.
Bedi kommer fra en sikh-familie fra Mumbai. Han bor i London og Mumbai.
Primera División 1963–1964
Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Mainhardt Graf von Nayhauß
Mainhardt Graf von Nayhauß-Cormons (født 1. juli 1926 i Berlin; død 29. januar 2021 i Bonn) var en tysk journalist.
Nayhauß har mottatt Bundesverdienstkreuzes 1. klasse. Han er gift med grevinne Sabine von Nayhauß, og har to døtre, deriblant fjernsynsjournalisten Tamara Gräfin von Nayhauß (f. 1972).
Pudderengmott
Pudderengmott (Psammotis pulveralis) er en sommerfugl i familiegruppen gressmott.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Pudderengmott tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Utbredelse
Den lever i Europa. I Sverige skal den være utbredt i sør og ikke helt uvanlig. I Norge er arten påvist på 10 lokaliteter ved Oslofjorden i Buskerud, Østfold og Akershus, samt en lokalitet i Arendal, men funnet fra Arendal skyldes sannsynligvis en tilflyver. Det er ingen funn fra Vestfold, og det reelle utbredelsesområdet i Norge er ekstremt sydøstlig.
Rødlistevurdering
Arten synes å ha blitt sjeldnere i senere år, og det er ikke registrert norske funn etter år 2000. Trusler er gjengroing, oppdyrking og utbygging. På grunn av alle påvirkningene innenfor artens utbredelsesområde, reduseres og fragmenteres forekomstene. Arten rødlistes i 2021 som sterkt truet EN.
Xunchang-2 gasskraftverk
Xunchang-2 gasskraftverk er et kombinert og gasskraftverk i byen Xunchang, fylket Gong, om lag 40 km fra Yibin i Sichuan, sentrale Folkerepublikken Kina. Det har en installert produksjonskapasitet på 3.048 MW med «Jenbacher» gassturbiner med kogenerasjon levert av General Electrics. Anlegget stod ferdig i 2009 for testkjøring i mars samme år. Brenseltypen er naturgass og kraftverkene skal primætrt gi elektrisitet til gruveindustrien i Sichuan. Eier er Sichuan Coal Group.
Porsche 787
Porsche 787 var en bilmodell fra den tyske bilprodusenten Porsche, bygget for konkurranse i Formel 2 i 1960. Bilen ble kjørt av førere som Wolfgang von Trips og Dan Gurney, og var utstyrt med en boksermotor med fire sylindre og en effekt på 190 hestekrefter ved 8 000 omdreininger per minutt.
I 1961 ble Porsche 787 også brukt i enkelte Formel 1-løp.
Paul Arne Østvær
Paul Arne Østvær (født 15. august 1973) er en norsk matematiker og professor ved universitetet i Oslo.
Østvær tok doktorgraden i 2000 med John Rognes som veileder. For dette arbeidet fikk han Hans Majestet Kongens gullmedalje. Han har vært professor siden 2007, og er medlem av forskergruppen for geometri og topologi.
Austre Bokn
Austre Bokn er ei øy i Bokn kommune, Rogaland. Det er bruforbindelse til Vestre Bokn og Ognøy (E39).
En av kommunens to campingplasser ligger på vestsiden av Austre Bokn. Kommunesenteret Føresvik ligger på Vestre Bokn.
The Laws of Scourge
The Laws of Scourge (utgitt 1991) er det tredje studioalbumet til heavy metal bandet Sarcófago. Albumet finnes også i CD-versjon med to ekstra låter.
Sporliste
CD-versjonen
Pseudoptenomela
Pseudoptenomela er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).